पाएं अपने शहर की ताज़ा ख़बरें और फ्री ई-पेपरडाउनलोड करें
इंदौर। विजयनगर सीएसपी के ऑफिस में पदस्थ होमगार्ड के नगर सैनिक को रहवासियों ने गुरुवार शाम सेक्स रैकेट चलाने के आरोप में चार महिलाओं के साथ पकड़ लिया। आक्रोशित महिलाओं ने उनकी पिटाई की और पुलिस के हवाले कर दिया। सैनिक ने बताया पकड़ी गई महिलाएं उसकी पत्नी व रिश्तेदार है। पुलिस ने बयान लेकर छोड़ दिया।
मामला एमआईजी थाना क्षेत्र स्थित अनूपनगर का है।
संगजीत अपार्टमेंट के रहवासियों ने पुलिस को बताया अपार्टमेंट में सेक्स रैकेट चल रहा है। पुलिस के पहले प्रोफेसर प्रीति शर्मा, पारुल मुनिया, अनिता यादव, नितिन व ब्रजेश आदि ने एक कमरे में चार महिलाओं के साथ अरुण कुमार पिता केशव वर्मा को पकड़ लिया। वर्मा सीएसपी के.के. शर्मा के ऑफिस में पदस्थ है।
कुछ देर बाद एसआई निर्मल श्रीवास, वाईआर गायकवाड़ पहुंचे और उल्टे महिलाओं को ही धमकाने लगे। लोग पकड़ी गई महिलाओं के फोटो खींचने लगे तो उनसे मोबाइल छीन लिए। एक जवान ने मुनिया का मोबाइल तोड़ डाला। प्रोफेसर शर्मा के मुताबिक करीब दो महीने से अपार्टमेंट में लोगों का आना-जाना लगा था। तीन-चार युवक साथ में युवतियां लाते और दो तीन घंटे बाद चले जाते। युवतियां गुटखे के पाउच खाती और सिगरेट व शराब पीती थीं।
कई बार टोका लेकिन अरुण ने खुद को पुलिसकर्मी बताकर धमकाया। फ्लैट में एमआईजी थाने के तीन जवानों का भी आना-जाना रहता था। अरुण की बाइक पर पुलिस लिखा है और डंडा बांधकर रखता है। महिलाओं ने लड़कियों को पकड़ा तो भागने लगीं। एक युवती ने कहा वह मुंबई से आई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva bho_Deva awa_Deva hin_Deva hin_Deva zho_Hant eng_Latn